钦定古今图书集成/明伦汇编/氏族典/第177卷 > 田景咸
## 钦定古今图书集成/明伦汇编/氏族典/第177卷 > 田景咸

按《宋史李万全传》：“田景咸，太原人。仕汉，为奉国右厢
都校，从周祖入汴，为龙捷左厢都校，改安国军留后，
俄真拜，升本军节度。世宗时，拜武胜军节度。宋初，为
左骁卫上将军，开宝三年卒。景咸性鄙吝，务聚敛，每
使命至，惟设肉一器，宾主共食。后罢镇，常忽忽不乐。
妻识其意，引景咸遍阅囊储，景咸方自释。在邢州日”，
使者王班至，景咸劝班酒，曰：“王班请满饮。”典客曰：“是
使者姓名也。”景咸悟曰：“我意王班是官，尔何不早谕
我？”闻者笑之。